**VERSENYKIÍRÁS
A 2019. évi „Beszédes József” Emlékversenyre**

**2019. szeptember 7.**

# A verseny célja

Távolsági verseny,

* amely ranglista verseny a 15-ös jolle osztálynak,

# A verseny helye és időpontja

Balatonfüred-Siófok, 2019. szeptember 7.

# A verseny rendezője

Vízügyi Sport Club Vitorlás Szakosztály

Felelős rendező: Fluck Benedek +36204466155

Versenybíróság elnöke: Dániel Gábor

Versenyorvos: Dr. Varga Lajos

# Versenyszabályok

* a versenyen az RRS 2017-2020. évi Versenyszabályai, annak módosításai,
* a résztvevő osztályok osztályelőírásai, valamint
* a jelen versenykiírás rendelkezései együttesen érvényesek.

# Nevezés helye ideje

# Elektronikus nevezés

# Előnevezésre és nevezésre lehetőség van a VIHAR rendszeren keresztül. ([www.vihar.hunsail.hu](http://www.vihar.hunsail.hu)) Az előnevezés akkor válik érvényessé, ha a az alábbi számlára Vízügyi Sport Club 11713005-22260800 elutalásra kerül a nevezési díj, és az erről készült igazolás elküldésre kerül a vizugyisc@gmail.com emailcímre.

Ellenkező esetben az érintett egység nevezése törlésre kerül.

#  Helyszíni nevezés (ajánlott, az verseny ajándék átvétele miatt)

**Siófokon**, a Szakosztály telepén (8600 Siófok, Vitorlás u. 6.)

2019. szeptember 6-án 17-21 óra között

**Fluck Daniella +36306388751**

# Nevezési díj

6000 Ft/fő

ifjúságiaknak (2001-2006) 3000 Ft/fő

mocók (2008. január 1. után születettek) nevezési díjat nem fizetnek

# Részvételi jogosultság

# Résztvevő versenyzők

# A versenyen résztvevő magyar személyeknek meg kell felelniük az MVSz 2019. évi Versenyrendelkezések 1. pontjában (Részvételi jogosultság) előírt feltételeknek.

# Külföldi versenyzők nevezéséhez az adott ország vitorlás szövetsége által elismert valamely klubhoz vagy szervezethez való tartozás szükséges.

# Résztvevő hajóosztályok és csoportbesorolásuk

|  |  |
| --- | --- |
| **1. csoport** | **2. csoport** |
| Regina | Összevont cirkáló |
| Dragon | YS I. |
| Európa 30 | 8 M OD |
| Folkboat | 11 M OD |
| Sudár Regatta | 70-es cirkáló |
| Sudár Sport | 50-es cirkáló |
| Scholtz 22 | 40-es cirkáló |
| YS II. | Nautic |
| YS III. | Nautic 370 |
| Dolfin | Asso 99 |
| Elan 310 | Melges 24 |
| 25-ös yolle | Elliott 770 |
| 15-ös yolle | Bavaria 32 |
| J 24 | X-35 |
|  | Nyílt többtestű osztály |
|  | 30-as cirkáló |
|  | 33-as osztály |

# Versenypálya

# Balatonfüred-Arács Atomerőmű Kikötő (RAJT) –Tihany - Alsóörs –Siófok (CÉL)

# A pályajelek felfújható, színes, henger alakú bóják, melyek az útvonallal érintett kikötők előtt 500 m-rel lesznek lehorgonyozva. Minden pályajelet jobb kéz felől kell elhagyni.

# Rajt és célvonal

# Rajt: az arácsi Koloska kikötő előtt, a parthoz közelebb elhelyezett színes, felfújt műanyag bója és a parttól távolabb horgonyzó versenyvezetőségi hajó narancssárga lobogót viselő árboca közötti egyenes.

# A célvonal a siófoki móló előtt 500 m-re a befutó szakaszra merőlegesen elhelyezett színes, felfújt műanyag bója és a horgonyzó versenyvezetőségi hajó narancssárga lobogót viselő árboca közötti egyenes.

# Rajt, rajteljárás

|  |  |  |  |
| --- | --- | --- | --- |
| Jelzés | Lobogó | Időpont | Hangjel |
| Figyelmeztető1. csoportnak | V lobogó+ 1-es számlengő fel | 9.50 | 1 hangjelzés |
| Előkészítő1. csoportnak | P lobogó fel | 9.55 | 1 hangjelzés |
| 1 perces1. csoportnak | P lobogó le | 9.59 | 1 hangjelzés |
| Rajt 1. csoportnak | V és 1-es számlengő le | 10.00 | 1 hangjelzés |

|  |  |  |  |
| --- | --- | --- | --- |
| Figyelmeztető2. csoportnak | V lobogó + 2-es számlengő fel | 10.10 | 1 hangjelzés |
| Előkészítő 2. csoportnak | P lobogó fel | 10.15 | 1 hangjelzés |
| 1 perces2. csoportnak | P lobogó le | 10.19 | 1 hangjelzés |
| Rajt 2. csoportnak | V és 2-es számlengő le | 10.20 | 1 hangjelzés |

# Az előkészítő jelzéstől a rajtot követő harmadik perc végéig sem hátszélvitorla, sem blister nem húzható fel. A versenyrendezőség egy hangjellel jelzi a rajtjelzést követő harmadik perc végét.

# A rajtjelzést követő 15 perc eltelte után rajtoló vitorlás el nem rajtolt hajóként (DNS) kerül értékelésre. A rajtolási lehetőség végét a narancssárga lobogót hangjel nélküli bevonása jelzi.

# Rajthalasztás: A versenyvezetőség a hajók épségét veszélyeztető viharos időjárás esetén jogosult a rajt halasztására, illetve a verseny törlésére.

# Pályamódosítás és a verseny félbeszakítása

# A versenyvezetőség a szabályosan elrajtolt versenyt nem szakítja félbe. Minden hajó kormányosa egyénileg viseli a verseny feladásának vagy folytatásának felelősségét.

# A Versenyvezetőség fenntartja a jogot a pályarövidítésre bármely pályajelnél.

# Időkorlátozás

# Az utolsó érvényesen célba ért hajó befutási ideje 17:30 óra.

# Hivatalos hajók

# A versenyrendezésben közreműködő hajók RC feliratú lobogót viselnek.

# Versenyzők tájékoztatása, parti jelzések

# A Versenyrendezőség a versenyzőket a Vízügyi Sport Club facebook oldalán tájékoztatja.

# <https://m.facebook.com/vscvitorlas/>

# Értékelésre kerül valamennyi önálló hajóosztály befutási sorrendjük alapján

# A Yardstick csoportokban, illetve a Folkboat, 25-ös jolle és az Összevont cirkáló osztályok saját előnyszám rendszerük alapján.

# Amennyiben valamelyik osztályba nevezettek száma nem éri el a négy egységet, a rendező jogosult ezeket a hajókat (a klasszikus flottához tartozó hajók kivételével) a megfelelő YS osztályba sorolni.

# Díjazás

# A „Beszédes József örökös vándordíj” 2019. évi védője a verseny abszolút győztese

# Az „Épvízkör” örökös vándordíj 2019. évi védője a túrahajók (az első csoportban induló osztályok) abszolút győztese

# Osztályonként az I-III. helyezett hajó versenyzői éremdíjazásban részesülnek.

# Díjkiosztó

A 2018. évi Beszédes József Emlékverseny, valamint a 2019 . évi Hamisszalag--Szilvássy Zoltán Emlékverseny díjainak átadására szeptember 7-én, szombaton 19 órakor kerül sor, vacsorával és zenés mulatsággal egybekötve, Siófokon.
A díjkiosztóra és az azt követő baráti találkozóra minden sporttársat szeretettel várunk.

# Ellenőrzés

# A Versenyrendezőség a befutó után – szúrópróbaszerűen – ellenőrizheti a résztvevő hajókat, hogy rendelkeznek-e a „Biztonsági rendelkezésekben" előírt felszerelésekkel, - a hajón tartózkodó személyek száma és kiléte megegyezik-e a nevezési lapon megjelöltekkel, valamint, hogy- a hirdetést viselő hajók rendelkeznek-e hirdetésviselési engedéllyel. Az ellenőrzés során feltárt bármely hiányosság, vagy a nevezéstől eltérő létszám, személycsere, óvást vonhat maga után és ez a versenyből való kizárást eredményezheti.

# Média

# A nevezők nevezésükkel tudomásul veszik, hogy a versenyről, a versenyre történő ki- és behajózásról és a parti programokról film- és fotófelvételek készülhetnek, amelyeken a hajók, illetve a hajón tartózkodó személyek látszhatnak. Ezeket a fotókat, illetve filmfelvételeket – amennyiben nem sértik a személyiségi jogokat – a versenyrendezőség korlátlanul felhasználhatja, nyilvánosságra hozhatja, értékesítheti, illetve továbbadhatja harmadik személyeknek.Elfogadják továbbá, hogy a balatonfüredi nevezés során a kikötőben működő biztonsági kamerák is felvételeket készíthetnek róluk. A nevezők és résztvevők ezzel kapcsolatban mindennemű utólagos követelésről vagy kártérítési igényükről kifejezetten lemondanak.

# Szavatosság kizárása

# A hajók legénységei teljes egészében maguk felelnek biztonságukért, mind a rendezvény szárazföldi eseményein, mind a vízen, és ezt a felelősséget sem a jelen Versenykiírás, sem a Versenyutasítás, sem bármilyen egyéb rendelkezés nem korlátozza. Minden hajó felelős személye, ill. legénysége maga dönt arról, hogy a hajó ill. a legénység képzettsége alkalmas-e az adott időjárási viszonyok között a versenyen való részvételre. Azzal, hogy a hajó kihajózik a kikötőből megerősíti, hogy mind a hajó, mind pedig a legénység alkalmas az adott időjárási viszonyok közötti versenyzésre. Minden hajónak rendelkeznie kell az előírt értékű felelősségbiztosítással.

# A vonatkozó jogszabályok által megengedetett keretek között a versenyen való részvétellel kapcsolatban vagy annak folyamán előforduló személyi sérülésekért vagy halálesetért és vagyoni károkért, veszteségekért a versenyt rendező szervezet, annak munkavállalói, tisztségviselői, illetve megbízottjai és alvállalkozói semmilyen felelősséget nem vállalnak. A résztvevők versenyengedélyének, sportorvosi igazolásának, illetve a hajók biztosításának és a biztonsági előírások betartásának rendező általi ellenőrzése a sportszerű versenyzés célját szolgálja, és nem mentesíti a résztvevőket a vonatkozó szabályoknak a résztvevők saját felelősségi körükben történő követése alól.

# A nevezési lap aláírásával a hajófelelős vezetője kijelenti, hogy a versenyre és a vízi közlekedésre vonatkozó szabályokat és előírásokat ismeri, azokat tudomásul vette és a felelősségi körébe tartozó személyekkel ezeket ismerteti, ill. az esemény teljes időtartama alatt mind a vízen, mind a szárazföldön betartatja.

Jó szelet!
Rendezőség